اوکراینا باش قرارگاهی، روسیا اوردوسونون  ۲۷ مین ۹۰۰ عسگر، ۲۰۱ اوچاق، ۱۶۷ هلیکوپتر و ۱۲۳۵ تانک ایتیردیگینی بیلدیردی.
اوکراینا باش قرارگاهیندان، روسیا اوردوسونون ۲۴ فوریه - ۱۷ می تاریخلری آراسینداکی ایتکیلری ایله باغلی وئردیگی آچیقلامادا روسیا اوردوسونون سون ۲۴ ساعاتدا ۲۰۰ عسگر داها ایتیردیگی بیلدیریلدی.
آچیقلامادا، روسیا اوردوسونون توپلامدا ۲۷ مین ۹۰۰ عسگری و ۲۰۱ اوچاق، ۱۶۷ هلیکوپتر، ۱۲۳۵ تانک، ۳ مین ۹ زره‌لی آراج، ۵۷۸ توپ، ۱۹۸ راکت آتار و ۹۰ هاوا ساوونما سیستمی ایتیردیگی بیلدیریلدی.
روسیا گوجلرینین ۲۱۰۹ آراج، ۱۳ گمی، یونگول سرعتلی قاییق و ۴۳۶ اینسانسیز هاوا آراجی ایتیردیگی قید ائدیله‌ن آچیقلامادا، روسلار طرفیندن آتیلان ۹۷ کروز موشکینین ده اوکراینا هاوا ساوونما بیرلیکلری طرفیندن وورولاراق یوخ ائدیلدیگی بیلدیریلدی.
روسیا ساوونما باخانلیغینین ۲۵ مارسدا وئردیگی آچیقلامادا اوکراینادا ۱۳۵۱ روس عسگرینین اؤلدوگو آچیقلانمیشدی.
